EkBass/fiwiki-20250220-pages-articles huggingface dataset:
Piritta

Piritta on suomalainen naisen etunimi, Birgitta-nimen mukaelma. Suomessa nimi Piritta on vuoden 2019 loppuun mennessä annettu noin 2 610 henkilölle, joista yli puolet on 1960- ja 1970-luvuilla syntyneitä. Piritan nimipäivä on 7. lokakuuta, Pyhän Birgitan muistopäivänä. == Tunnettuja Pirittoja == * Piritta Hagman (o.s. Hannula), fysioterapeutti, Miss Skandinavia 2004 * Piritta Lumous (oik. Piritta Vartola), rock-laulaja ja sanoittaja * Piritta Maavuori, kirjoitusvalmentaja ja kustannustoimittaja * Piritta Maja, (o.s. Kantola), keilaaja * Piritta Perälä, laulusolisti * Piritta Rantanen, sairaanhoitaja ja kansanedustaja (SDP) * Piritta Seppälä, tietokirjailija ja viestintäalan yrittäjä * Piritta Sorsa, taloustieteilijä ja OECD:n maatutkimusyksikön johtaja * Piritta Venho, tangoprinsessa == Kuvitteellisia Pirittoja == * Piritta (Brittany), hahmo Alvin ja pikkuoravat -animaatiosarjassa sekä sarjaan pohjautuneissa elokuvissa. == Nimen muita merkityksiä == * Piritta, kahvila Helsingin Tokoinrannassa * Piritat, Vihdin seurakunnan tyttökuoro == Lähteet == Luokka:Etunimet
Fazer-liiga 1995–1996

Jääkiekon 1. divisioona 1995–1996 kulki toista ja samalla viimeistä kautta nimellä Fazer-liiga. == Fazer-liiga == Fazer-liiga O V T H P TM PM Hermes 44 30 3 11 63 176 130 SaiPa 44 28 4 12 60 188 124 Kiekko-67 44 29 2 13 60 163 112 FPS 44 28 3 13 59 223 128 Kiekko-Karhut 44 25 7 12 57 166 123 Reipas 44 24 2 18 50 175 136 SaPKo 44 21 5 18 47 150 133 Kärpät 44 21 4 19 46 180 165 PiTa 44 19 6 19 44 139 139 Haukat 44 19 5 20 43 177 178 Titaanit 44 19 5 20 43 152 162 KooKoo 44 19 4 21 42 187 196 KooVee 44 18 3 23 39 166 171 Ketterä 44 9 8 27 26 118 178 Diskos 44 9 3 32 21 113 199 Junkkarit 44 2 0 42 4 102 301 12 parasta jatkoi pudotuspeleihin. Diskos ja Junkkarit putosivat sarjasta karsinnan jälkeen. Sarjaan nousivat Uudenkaupungin Jääkotkat ja Hyvinkään Ahmat. ==Pudotuspelit== ===1.kierros=== SaiPa - Titaanit SaiPa Titaanit 8-5 Titaanit SaiPa 2-5 SaiPa jatkoon voitoin 2-0. Hermes - KooKoo Hermes KooKoo 6-1 KooKoo Hermes 5-2 Hermes KooKoo 6-5 ja. Hermes jatkoon voitoin 2-1. Kiekko-67 - Haukat Kiekko-67 Haukat 2-3 Haukat Kiekko-67 4-5 Kiekko-67 Haukat 3-2 Kiekko-67 jatkoon voitoin 2-1. Reipas - SaPKo Reipas SaPKo 5-4 ja. SaPKo Reipas 3-2 Reipas SaPKo 3-5 SaPKo jatkoon voitoin 2-1. FPS - PiTa FPS jatkoon voitoin 2-0. K-Karhut - Kärpät K-Karhut jatkoon voitoin 2-1. ===2.kierros=== SaiPa - K-Karhut SaiPa K-Karhut 8-4 K-Karhut SaiPa 2-4 SaiPa K-Karhut 6-1 SaiPa liigakarsintaan voitoin 3-0. FPS - Kiekko-67 Kiekko-67 FPS 2-5 FPS Kiekko-67 5-4 Kiekko-67 FPS 2-7 FPS liigakarsintaan voitoin 3-0. Hermes - SaPKo Hermes SaPKo 2-1 SaPKo Hermes 11-1 Hermes SaPKo 6-1 SaPKo Hermes 1-6 Hermes liigakarsintaan voitoin 3-1. ===Liigakarsinta - 1.vaihe=== TuTo - FPS TuTo FPS 5-4 FPS TuTo 5-3 TuTo FPS 7-2 FPS TuTo 3-7 TuTo liigakarsinnan 2.vaiheeseen voitoin 3-1. Hermes - SaiPa Hermes SaiPa 4-3 SaiPa Hermes 3-1 Hermes SaiPa 5-6 SaiPa Hermes 4-0 SaiPa liigakarsinnan 2.vaiheeseen voitoin 3-1. ===Liigakarsinta - 2.vaihe=== TuTo - SaiPa TuTo SaiPa 2-7 SaiPa TuTo 2-1 TuTo SaiPa 1-2 SaiPa nousi Liigaan voitoin 3-0. == 1. divisioonan karsinta == Karsintasarja O V T H P TM PM Jääkotkat 10 7 1 2 15 46 29 Ahmat 10 7 0 3 14 58 23 Diskos 10 6 1 3 13 51 28 Sport 10 6 1 3 13 48 27 Kiekko-Vantaa 10 2 1 7 5 34 57 Junkkarit 10 0 0 10 0 12 85 ==Lähteet== * http://www.niksula.hut.fi/~mdean/fazer.liiga.html * Fazer-liigan tilastoja * Jääkiekkokirja 1996-97 (ISBN 951-876-524-3) Luokka:Jääkiekkosarjojen kausi 1995–1996 95
Leonid Sobolev

Leonid Sergejevitš Sobolev (, 21. heinäkuuta (J: 9. heinäkuuta) 1898 Irkutsk – 17. helmikuuta 1971 Moskova) oli venäläinen neuvostokirjailija ja Neuvostoliiton kirjailijaliiton toimihenkilö. Leonid Sobolev syntyi entisen upseerin ja virkamiehen perheeseen. Hän opiskeli Pietarin merisotakoulussa ja palveli upseerina laivastossa vuoteen 1931 saakka. Vuonna 1930 hän liittyi puna-armeijan ja laivaston kirjailijayhdistykseen ja toimi sen Leningradin osaston sihteerinä. Vuodesta 1934 lähtien hän kuului Neuvostoliiton kirjailijaliiton hallitukseen. Toisen maailmansodan aikana Sobolev toimi Pravdan kirjeenvaihtajana. Vuonna 1957 hän oli perustamassa Venäjän SFNT:n kirjailijaliittoa, jonka johtajana hän työskenteli kuolemaansa saakka. Hänet tunnettiin Neuvostoliiton kirjallisuuselämän vapautumisen jyrkkänä vastustajana. Vuodesta 1958 lähtien Sobolev toimi Neuvostoliiton korkeimman neuvoston jäsenenä ja vuonna 1970 hänet valittiin sen puhemiehistöön. Vuonna 1968 hän sai sosialistisen työn sankarin arvonimen. Hänet on palkittu kolmesti Leninin kunniamerkillä. Sobolev kuvaa teoksissaan sotalaivastoa ja sen upseeristoa. Suurta huomiota herätti lokakuun vallankumouksen jälkeistä laivaston uudistamista käsittelevä romaani ”Kapitaaliremontti” (oik. ”Peruskorjaus”, Kapitalnyi remont, 1932). Vuonna 1943 kirjailija sai Stalin- palkinnon toisen maailmansodan aikaisia sankaritarinoita sisältävästä novellikokoelmasta ”Merisielu” (Morskaja duša, 1942). Romanttista laivaston kuvausta jatkoi pienoisromaani ”Vihreä säde” (Zeljonyi lutš, 1954). Sobolev tunnetaan myös kazakstanilaisen kirjallisuuden kääntäjänä ja popularisoijana. ==Suomennettuja teoksia== * Kapitaaliremontti. Suom. Lea Helo. Leningrad: Valtion kustannusliike Kirja, 1935. * Merisielu: kertomuksia. Suom. Lea Helo. Petroskoi: Karjalais-suomalaisen SNT:n valtion kustannusliike, 1947. * Neljän miehen pataljoona. Suom. Lea Helo. Petroskoi: Karjalais-suomalaisen SNT:n valtion kustannusliike, 1956. * Vihreä säde. Suom. Inkeri Letonmäki. Petroskoi: Karjalan ASNT:n valtion kustannusliike, 1959. ==Lähteet== ==Aiheesta muualla== * Kratkaja literaturnaja entsiklopedija: Leonid Sobolev Luokka:Neuvostoliiton korkeimman neuvoston puhemiehistön jäsenet Luokka:Neuvostoliittolaiset kirjailijat Luokka:Venäläiset kirjailijat Luokka:Sosialistisen työn sankarit Luokka:Vuonna 1898 syntyneet Luokka:Vuonna 1971 kuolleet
United States Chamber of Commerce

United States Chamber of Commerce, Yhdysvaltojen kauppakamari, (USCC) on järjestö, joka toimii jäsentensä edunvalvojana. Siihen kuuluu yhdysvaltalaisia yrityksiä, paikallisia kauppakamareita ja alan järjestöjä. Sen puheenjohtaja on Tom J. Donohue. Kauppakamarin vanhoillista linjaa on arvosteltu, ja siitä on eronnut useita merkittäviä yrityksiä. Lokakuussa 2009 erosi Apple perustellen eroaan sillä, että kauppakamari jarruttaa maan ilmastolainsäädännön kehittämistä. == Lähteet == Luokka:Yhdysvaltain talous Luokka:Poliittiset järjestöt Luokka:Yhdysvaltalaiset järjestöt Luokka:Kauppakamarit
Ravea

Ravea, vanhoissa lähteissä joskus myös RavijokiKauko-Vainio: Mietoisten kulttuurimaisema ja vanha rakennuskanta, s.132-133 on kylä Mynämäen kunnan Mietoisissa, Varsinais-Suomessa. Se sijaitsee pääosin Laajoen itärannalla. ==Historia== Varhaisin tieto Ravean kylästä on vuodelta 1485. Kylässä tiedetään olleen uuden ajan alussa kaksi tilaa, Storgård eli Isotalo ja Lillgård. Molemmat talot siirtyivät vuonna 1630 Lehtisten kartanon Henrik Flemingin omistukseen.Lahtinen: Mietoinen ja muu maailma Lillgård säilyi rälssitilana, mutta Isotalo siirtyi kruunun omistukseen jo 1600-luvun lopussa ja siitä tehtiin Lemun Toijalan ratsutilan aputila. Isotalo lunastettiin perintötilaksi vuonna 1766. Molemmat tilat yhdistettiin 1800-luvun puolivälissä Hietamäen kylän Anttila ja Kartano -nimisten tilojen kanssa Ravean kartanoksi. Tässä vaiheessa myös nyt jo purettu Laajoen rannalla sijainnut Kartanon tilan päärakennus laajennettiin kaksikerroksiseksi ja empiretyyliseksi. Kartano muutettiin osakeyhtiöksi vuonna 1930 ja vuonna 1965 siitä tehtiin sokerijuurikkaan viljelyn koetila. Ravean kylän vanha kylätontti sijaitsee Laajoen itätöyräällä, vastapäätä Hietamäen kylää ja hävinneen Hietamäen kappelin paikkaa. Nimestään huolimatta myös 1920-luvulla rakennettu Hietamäen rautatieasema sijaitsee Ravean kylässä. ==Lähteet== * * ===Viitteet=== Luokka:Mietoisten kylät
André Sicre

André Sicre (k. 1733 Pariisi) oli Ruotsin armeijassa palvellut ranskalainen pioneeriupseeri. Erään teorian mukaan hän murhasi Ruotsin kuninkaan Kaarle XII:n vuonna 1718. ==Elämäkerta== Sicreä kuljettanut laiva haaksirikkoutui Kreikan saaristossa vuonna 1712. Tämän jälkeen hän liittyi Osmanien valtakunnassa oleskelleen Ruotsin kuninkaan Kaarle XII:n armeijaan, jossa hän sai kapteenin arvon. Hän seurasi Kaarlea Stralsundiin, jonne Kaarlen pieni armeija saapui vuonna 1715. Sicre osallistui Stralsundin puolustukseen kaupungin piirityksen aikana. Piirityksen aikana hän jäi piirittäjien vangiksi, mutta onnistui pakenemaan vuonna 1716 Ruotsiin. Hessenin Fredrik järjesti Sicrelle palveluspaikaksi Etelä-Skoonen ratsuväkirykmentin. Ruotsissa Sicre eteni nopeasti: ensin hänestä tuli yliadjutantti ja myöhemmin kenraaliadjutantti, joka oli suoraan Fredrikin alainen. Sicre osallistui Kaarle XII:n vuoden 1718 Norjan-sotaretkeen. Kaarle kuitenkin kaatui kesken sotaretken ja armeija vetäytyi Norjasta. Kaarlea seurasi valtaistuimelle ensin Ulriika Eleonoora ja sitten vuonna 1720 tämän aviomies Hessenin Fredrik. Sicre nimitettiin henkirakuunoiden everstiluutnantiksi. Pian kuitenkin alkoi kiertää huhu, jonka mukaan Sicre olisi murhannut Kaarlen. Sicre osasi kuitenkin hillitä itsensä hyvin ja käyttäytyi huhuista huolimatta rauhallisesti. Fredrik lähetti Sicren ulkomaille ja tämä palasi Tukholmaan syksyllä 1722. Sicre oli sairastunut ulkomailla kuumetautiin ja Tukholmassa hän sairastui ilmeisesti murhasyytösten vuoksi myös henkisesti. Hovikonsistorin pöytäkirjan mukaan Sicre oli menettänyt ”täysin järkensä”. Kesällä 1723 Sicre avasi eräänä päivänä huoneensa ikkunan ja huusi Tukholman kadulle, että hän oli Kaarle XII:n murhaaja. Ruotsin valtiovalta yritti vaimentaa tunnustuksen. Sicre parantui ja perui tunnustuksen, mutta huhut levisivät edelleen. Samaan aikaan julkisuuteen astui entinen ruotsalainen luutnantti Schultz, joka väitti Sicren saaneen murhasta palkkioksi 3 000 tai 5 000 dukaattia. Fredrik yritti edelleenkin vaimentaa huhut, mutta epäonnistui. Sicre oleskeli Tukholmassa vielä muutaman vuoden, jona aikana hänen palvelijansa hoiti mielisairasta isäntäänsä. Sicre parantui vuonna 1728 ja matkusti Ranskaan. Vaikka hän oli saanut sairasaikansa palkan Ruotsissa, oli hänen taloudellinen tilanteensa heikko. Sicre kirjoitti useita kertoja Fredrikille, joka lähetti aina lisää rahaa. Sicre kuoli köyhänä Pariisissa vuonna 1733. ==Myöhemmät spekulaatiot== Bengt Liljegrenin mukaan Kaarle XII murhattiin 30. marraskuuta 1718. Sicre oli mahdollinen murhaaja, koska hän oli 30. marraskuuta yhdeksän aikaan illalla piirityskaivannoissa olleen Kaarle XII:n lähistöllä. Liljegrenin teorian mukaan Sicre olisi tällöin ampunut Kaarlen Hessenin Fredrikin toimeksiannosta. Liljegrenin mukaan varmaa näyttöä asiasta ei luultavasti saada koskaan. ==Lähteet== Luokka:Ranskalaiset sotilaat Luokka:Syntymävuosi tuntematon Luokka:Vuonna 1733 kuolleet
Pjotr Pavlenko

Pjotr Andrejevitš Pavlenko (, 11. heinäkuuta (J: 29. kesäkuuta) 1899 Pietari – 16. kesäkuuta 1951 Moskova) oli venäläinen neuvostokirjailija. Pjotr Pavlenko syntyi pikkuvirkamiehen ja opettajattaren perheeseen. Hän vietti lapsuutensa Tbilisissä. Vuonna 1920 hän liittyi bolševikkipuolueeseen ja palveli puna- armeijassa. Vuodesta 1924 lähtien hän työskenteli Neuvostoliiton kaupallisessa edustustossa Istanbulissa. Moskovaan palattuaan hän liittyi Pereval- kirjailijaryhmään. Pavlenko järjesti vuonna 1930 tunnettujen neuvostokirjailijoiden matkan Turkmenistaniin. Hän osallistui Suomen talvisotaan ja toiseen maailmansotaan toimittajana. Vuodesta 1945 lähtien Pavlenko asui Krimillä, jossa hän johti paikallista kirjailijajärjestöä. Hän toimi myös Neuvostoliiton korkeimman neuvoston edustajana. Elämänsä viimeisinä vuosina Pavlenko matkusteli Amerikassa ja Euroopassa. Hänet on palkittu Leninin kunniamerkillä. Alkuvaiheen orientalistisia kertomuksiaan lukuun ottamatta Pavlenko on tyypillinen sosialistisen realismin edustaja. Kirja Putešestvije v Turkmenistan (”Matka Turkmenistaniin”, 1931–1932) kuvaa sosialistista rakennustyötä. Romaanin Barrikady (”Barrikaadit”, 1932) aiheena on Pariisin kommuuni. Romaani Na Vostoke (”Idässä”, 1936–1937) kertoo fasismin nousun muodostamasta sotilaallisesta uhasta. Josif Stalinia ylistävä romaani Onni (Štšastje, 1947) kuvaa Krimin sodanjälkeistä uudelleen asuttamista mutta ei mainitse sanallakaan krimintataarien karkottamista. Vuonna 1948 Pavlenko sai siitä Stalin-palkinnon. Pienoisromaania ”Aroaurinko” (Stepnoje solntse) pidetään yhtenä kirjailijan onnistuneimmista teoksista. Pavlenko laati myös elokuvien käsikirjoituksia. Vuonna 1941 hän sai Stalin-palkinnon Sergei Eisensteinin ohjaaman Aleksanteri Nevskin käsikirjoituksesta. Hänen Mihail Tšiaurelin kanssa käsikirjoittamansa Vala (Kljatva) ja Berliini kukistuu 1–2 (Padenije Berlina 1–2<) saivat Stalin-palkinnot vuosina 1947 ja 1950. Myöhemmin ne tuomittiin tyypillisinä Stalinin henkilönpalvonnan ilmentyminä. ==Elokuvakäsikirjoitukset== * Aleksanteri Nevski (Aleksandr Nevski), 1938. Viitattu 13.11.2022 * Saksalaisten sotajoukkojen lyöminen Moskovan lähistöllä (Razgrom nemetskih voisk pod Moskvoi) 1942 (dokumentti). Viitattu 13.11.2022 * Vala (Kljatva), 1946. Viitattu 13.11.2022 * Berliini kukistuu 1 (Padenije Berlina 1), 1949. Viitattu 13.11.2022 * Berliini kukistuu 2 (Padenije Berlina 2), 1949. Viitattu 13.11.2022 * Ensimmäinen presidentti (Jakov Sverdlov), 1951. Viitattu 13.11.2022 * Venäläinen rapsodia (Kompozitor Glinka), 1952. Viitattu 13.11.2022 ==Suomennetut teokset== * Onni: romaani. Suom. Vuokko Ahveninen. Petroskoi: Karjalais-suomalaisen SNT:n valtion kustannusliike, 1949. * Aroaurinko: kertoelma. Suom. Eira Haahti. Petroskoi: Karjalais- suomalaisen SNT:n valtion kustannusliike, 1952. ==Lähteet== ==Aiheesta muualla== * Kratkaja literaturnaja entsiklopedija: Pjotr Pavlenko Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1899 syntyneet Luokka:Vuonna 1951 kuolleet
Angela Scoular

Angela Scoular (8. marraskuuta 1945 Lontoo, Iso-Britannia – 11. huhtikuuta 2011) oli brittiläinen näyttelijä. Hän esiintyi esimerkiksi Lady Agatha Shawcrossin roolissa brittisarjassa You Rang, M'Lord? (1988; 1990–1993). Hänellä on ollut myös lukuisia elokuvarooleja. Hänen pitkäaikainen miehensä on näyttelijä Leslie Phillips. Scoular kärsi suolistosyövästä. Hän kuoli huhtikuussa 2011. == Elokuvia == * Casino Royale (1967) * Hongkongin kreivitär (1967) * ...kuin kissa kuumaa puuroa (1967) * Suuri Katariina (1968) * Hänen majesteettinsa salaisessa palveluksessa (1969) * Doctor in Trouble (1970) * Taksikuskin naisseikkailut (1976) * Yksityisetsivän naisseikkailut (1977) == Lähteet == == Aiheesta muualla == * Luokka:Brittiläiset näyttelijät Luokka:Vuonna 1945 syntyneet Luokka:Vuonna 2011 kuolleet
Andersonin piirikunta

Andersonin piirikunta on viiden Yhdysvaltojen piirikunnan nimi * Andersonin piirikunta, Etelä-Carolina * Andersonin piirikunta, Kansas * Andersonin piirikunta, Kentucky * Andersonin piirikunta, Texas * Andersonin piirikunta, Tennessee
Armstrongin piirikunta

Armstrongin piirikunta on kahden Yhdysvaltojen piirikunnan nimi * Armstrongin piirikunta, Pennsylvania * Armstrongin piirikunta, Texas
Atchisonin piirikunta

Atchisonin piirikunta on kahden Yhdysvaltojen piirikunnan nimi * Atchisonin piirikunta, Kansas * Atchisonin piirikunta, Missouri
Bakerin piirikunta

Bakerin piirikunta on kolmen Yhdysvaltojen piirikunnan nimi * Bakerin piirikunta, Florida * Bakerin piirikunta, Georgia * Bakerin piirikunta, Oregon
Barbourin piirikunta

Barbourin piirikunta on kahden Yhdysvaltain piirikunnan nimi * Barbourin piirikunta, Alabama * Barbourin piirikunta, Länsi-Virginia
Barryn piirikunta

Barryn piirikunta on kahden Yhdysvaltojen piirikunnan nimi * Barryn piirikunta, Michigan * Barryn piirikunta, Missouri
Bartonin piirikunta

Bartonin piirikunta on kahden Yhdysvaltojen piirikunnan nimi * Bartonin piirikunta, Kansas * Bartonin piirikunta, Missouri
Bathin piirikunta

Bathin piirikunta on kahden Yhdysvaltojen piirikunnan nimi * Bathin piirikunta, Kentucky * Bathin piirikunta, Virginia
Bayn piirikunta

Bayn piirikunta (engl. Bay County) on kahden yhdysvaltalaisen piirikunnan nimi: * Bayn piirikunta, Florida * Bayn piirikunta, Michigan
Vigilant

Vigilant voi tarkoittaa seuraavia: * Vickers Vigilant, panssarintorjuntaohjus ;Britannian kuninkaallisen laivasto * HMS Vigilant (1745), 60-tykkinen kolmannen luokan linjalaiva * HMS Vigilant (1755), kuunari * HMS Vigilant (1774), 64-tykkinen Intrepid-luokan kolmannen luokan linjalaiva * HMS Vigilant (1777), varastolaiva * HMS Vigilant (1793), 6-tykkinen kutteri * HMS Vigilant (1803), kuunari * HMS Vigilant (1806), kuunari * HMS Vigilant (1821), kutteri * HMS Vigilant (1856), tykkivene * HMS Vigilant (1871), siipiratasalus * HMS Vigilant (1900), hävittäjä * HMS Vigilant (R93), V-luokan hävittäjä * HMS Vigilant (1975), partiovene * HMS Vigilant (S30), Vanguard-luokan sukellusvene
Nina Temple

Nina Temple (s. 1956) on brittiläinen kommunisti. Hän toimi Ison-Britannian kommunistisen puolueen viimeisenä johtajana vuosina 1989–1991. Hän oli siten puolueen ensimmäinenWoman to lead British Communists ja ainoa naispuolinen johtaja. Puolueen seuraajaksi perustettiin Demokraattinen vasemmisto -niminen puolue. Senkin johtoon nousi Temple. Temple liittyi nuorten kommunistien liittoon jo 13-vuotiaana ja toimi myöhemmin sen johdossa. Hän oli 44-vuotias, kun hänellä todettiin Parkinsonin tautiMusic lovers take on Parkinson’s disease . == Lähteet == Luokka:Brittiläiset poliitikot Luokka:Brittiläiset kommunistit Luokka:Brittiläisten puolueiden puheenjohtajat Luokka:Vuonna 1956 syntyneet Luokka:Elävät henkilöt
Marcelino Martínez

Marcelino Martínez Cao eli Marcelino (s. 29. huhtikuuta 1940 Ares, A Coruñan maakunta, Espanja) on espanjalainen entinen jalkapalloilija, pelipaikaltaan hyökkääjä. Marcelino aloitti jalkapalloilun kotiseutunsa seuroissa Numancia de Aresissa, Galicia de Mugardosissa ja Racing de Ferrolissa. Espanjan korkeimmalla sarjatasolla Primera Divisiónissa hän edusti Real Zaragozaa vuosina 1959–1970. Hän voitti lempinimellä los Magníficos tunnetun joukkueen kanssa kahdesti Espanjan cupin (1964, 1966) ja kerran Messucupin (1964). Marcelino oli osa Zaragozan maineikasta hyökkäysviisikkoa Canarion, Lapetran, Santosin ja Villan ohella. Marcelino pelasi myös 14 ottelua Espanjan maajoukkueessa, jonka kanssa hän otti osaa vuoden 1964 EM- ja vuoden 1966 MM- kilpailuihin. Hän teki ratkaisevan maalin Neuvostoliittoa vastaan vuoden 1964 loppuottelussa, jonka Espanja voitti maalein 2–1. == Lähteet == Luokka:Espanjalaiset jalkapalloilijat Luokka:Vuonna 1940 syntyneet Luokka:Elävät henkilöt Luokka:Jalkapallon Euroopan mestarit
Bert Karlsson

Bert Willis Karlsson (s. 21. kesäkuuta 1945 Skövde) on ruotsalainen liikemies ja poliitikko. Hän tuli Mariann Grammofon AB -levy-yhtiön omistajana ja johtajana tunnetuksi muun muassa Carola Häggkvistin sekä Herreys-yhtyeen uran taustavaikuttajana. Vuonna 1984 hän perusti Skara Sommarland -huvipuiston. Vuonna 1991 Karlsson perusti Ian Wachtmeisterin kanssa Skarassa Uusi demokratia -puolueen, jonka ideologia oli oikeistolainen ja nationalistinen. Syyskuun parlamenttivaaleissa puolue sai 6,7 %:n kannatuksen. Karlsson istui kauden Ruotsin valtiopäivillä (1991–1994) ja perusti sen jälkeen Skarassa uuden lyhytikäisen paikallispuolueen nimeltä Skara Framtid. Vuoden 1994 vaaleissa Ny Demokratin kannatus oli enää 1,2 %. Karlsson on myös juontanut useita televisio-ohjelmia, vuosina 2007–2011 hän muun muassa kuului Talang- ohjelman tuomaristoon. ==Teokset== * Karlsson, Bert. Mitt liv som Bert. Heja Sverige, 2007. ISBN 9789185881000 ==Lähteet== == Aiheesta muualla == * Bert Karlssonista valtiopäivien sivuilla * Uusi Demokratia vaati vapaata viinaa ja maahanmuuton rajoittamista, Ylen Elävä arkisto Luokka:Ruotsalaiset liikemiehet Luokka:Ruotsalaiset poliitikot Luokka:Ruotsin puolueiden puheenjohtajat Luokka:Vuonna 1945 syntyneet Luokka:Elävät henkilöt
Semonides Amorgoslainen

Semonides Amorgoslainen (; 600-luku eaa.) oli antiikin kreikkalainen jambirunoilija. Hän oli toinen, sekä aikajärjestyksessä että maineeltaan, varhaisen kreikkalaisen kirjallisuuden kolmesta jambirunoilijasta. Muut kaksi ovat Arkhilokhos ja Hipponaks. Semonides oli kotoisin Amorgokselta. Tärkein lähde Semonideen elämään ovat Sudan kaksi artikkelia, joiden mukaan hänen isänsä nimi oli Krines ja hän oli alun perin kotoisin Samokselta. Vaikka Suda esittää hänet Arkhilokhoksen aikalaisena, nykyisin tutkijat katsovat hänen olleen tätä jonkin verran myöhäisempi. Suda mainitsee hänen eläneen 490 vuotta Troijan sodan jälkeen, mikä sijoittaa hänet Eratostheneen käyttämällä sodan ajoituksella 600-luvulle eaa. Semonides sekoitetaan joskus Simonides Keoslaiseen ja Sudassa myös Simmiaaseen. Semonides tunnetaan nykyisin parhaiten misogyynisestä runostaan Naisista (Kata gynaikōn). == Lähteet == == Aiheesta muualla == * Semonides of Amorgos: Women (Poem 7) Luokka:Antiikin kreikkalaiset jambirunoilijat
Suomen koripallon Hall of Fame

Suomen koripallon Hall of Fame on Suomen Koripalloliiton ja Veikkauksen vuonna 2009 aloittama kunniakerho. Hall of Fameen valitaan henkilöitä, jotka ovat edesauttaneet maajoukkueen, seuran tai paikkakunnan toimintaa suurella henkilökohtaisella panoksella ja samalla olleet osana Suomen koripallon historiaa. Henkilöitä voidaan valita kunniakerhoon kahdesti vuodessa: elokuussa maaottelujen yhteydessä sekä keväällä Korisliigan finaalien aikaan. Hall of Fame tunnettiin aluksi nimellä Koripalloliiton legendat, mutta nykyisin käytetään nimeä Hall of Fame. == Valitut == # Nimi Syntynyt Kasvattajaseura Valittu 1\. 6. maaliskuuta 1944 Helsingin Kisa-Toverit 2009 2\. 17. marraskuuta 1931 Työväen Maila-Pojat 2009 3\. 9. elokuuta 1927 Tampereen Pyrintö 2009 4\. 28. syyskuuta 1955 Äänekosken Huima 2010 5\. 21. maaliskuuta 1951 Dowling College 2010 6\. 20. maaliskuuta 1952 Pantterit 2010 7\. 8. heinäkuuta 1952 Torpan Pojat 2010 8\. 5. toukokuuta 1952 Helsingin Kisa-Toverit 2010 9\. 20. joulukuuta 1949 Turun Toverit 2010 10\. 23. helmikuuta 1934 Helsingin Tarmo 2012 11\. 4. tammikuuta 1928 Pantterit 2012 12\. 13. tammikuuta 1928 Helsingin Kisa-Toverit 2012 13\. 15. maaliskuuta 1960 Lahden Sampo 2013 14\. 5. syyskuuta 1934 Lahden NMKY 2013 15\. 16. toukokuuta 1928 – 2013 16\. 24. lokakuuta 1945 Torpan Pojat 2013 17\. 27. heinäkuuta 1927 – 2014 18\. 30. maaliskuuta 1963 Torpan Pojat 2014 19\. 28. huhtikuuta 1939 Turun Urheiluliitto 2014 20\. 28. huhtikuuta 1947 Porin Veto 2014 21\. 13. tammikuuta 1961 Karhun Pojat 2015 22\. 9. syyskuuta 1944 Helsingin Kisa-Toverit 2015 23\. 15. heinäkuuta 1953 Washingtonin yliopisto 2015 24\. 8. maaliskuuta 1932 Pantterit 2015 25\. 20. syyskuuta 1941 Helsingin Kisa-Toverit 2016 26\. 6. helmikuuta 1954 Rovaniemen NMKY 2016 27\. 17. toukokuuta 1961 – 2016 28\. (o.s. Vestala) 26. syyskuuta 1962 Sampo- Basket 2016 29\. 14. huhtikuuta 1935 Tampereen Pyrintö 2017 30\. 21. heinäkuuta 1949 Oulun NMKY 2017 31\. 30. huhtikuuta 1966 Espoon Palloseura 2017 32\. (o.s. Hellman) 20. maaliskuuta 1966 Karhun Pojat 2017 33\. 9. kesäkuuta 1930 Pantterit 2017 34\. 1. huhtikuuta 1948 Kotkan Työväen Palloilijat 2017 35\. 10. helmikuuta 1924 Lahden Koripalloilijat 2018 36\. 24. heinäkuuta 1941 Pantterit 2018 37\. 20. kesäkuuta 1954 Helsingin NMKY 2018 39\. 17. marraskuuta 1924 Karhun Pojat 2018 40\. 15. lokakuuta 1894 – 2019 41\. 3. lokakuuta 1905 – 2019 42\. 8. marraskuuta 1913 Karhulan Katajaiset 2019 43\. 25. helmikuuta 1934 Pantterit 2019 44\. 11. marraskuuta 1932 Torpan Pojat 2019 45\. 21. kesäkuuta 1947 – 2019 46\. 1. toukokuuta 1965 Tampereen Pyrintö 2019 47\. 29. marraskuuta 1961 Nokian Urheilijat 2019 48\. 2020 49\. 2020 50\. 2020 51\. 2020 52\. 2020 53\. 2020 54\. 2020 55\. 2020 56\. 2020 57\. 2020 58\. 2021 59\. 2021 60\. 2021 61\. 2021 62\. 2021 63\. 2021 == Lähteet == == Aiheesta muualla == * Finnish Basketball Hall of Fame Luokka:Suomalaiset koripallopalkinnot Luokka:Urheilun kunniagalleriat
Susipalatsi

Susipalatsi () on Hilary Mantelin kirjoittama historiallinen romaani, joka ilmestyi vuonna 2009. Kirja palkittiin Booker-palkinnolla lokakuussa 2009."Bookies favourite wins the 2009 Prize", Man Booker website. Kirjan tapahtumat sijoittuvat 1520-luvulle, ja kirja kertoo Thomas Cromwellin noususta valtaan kuningas Henrik VIII:n hovissa. Kirjasta tuotettiin kuusiosainen televisiosarja vuonna 2015. Sarjassa näyttelevät muun muassa Mark Rylance, Damian Lewis, Jonathan Pryce ja David Robb. ==Lähteet== ==Aiheesta muualla== *Wolf Hall -teoksen sivusto *Hilary Mantelin haastattelu *Wolf Hall, kritiikkejä ja katsauksia, artikkelikokoelma Luokka:Vuoden 2009 kirjat Luokka:Brittiläiset romaanit Luokka:Historialliset romaanit
Réda Babouche

Réda Babouche (; s. 3. heinäkuuta 1979 Skikda, Algeria) on algerialainen uransa lopettanut jalkapalloilija. Laitapuolustajana ja keskikentällä pelannut Babouche edusti seuraurallaan MO Constantinea ja MC Algeria. ==Maajoukkueura== Babouche on pelannut urallaan kaksi maaottelua, joista ensimmäinen oli Malia vastaan käydyssä ottelussa 12. kesäkuuta 2005.La Fiche de Reda BABOUCHE DZFoot Sittemmin hän pelasi toisen maaottelunsa vuoden 2010 Afrikan kisojen pronssiottelussa Nigeriaa vastaan. ==Saavutukset== *Algerian cup: 2006, 2007 *Algerian supercup: 2006, 2007 * Afrikan kisat **4. sija: 2010 *Algerian mestaruus: 2010 ==Lähteet== Luokka:Algerialaiset jalkapalloilijat Luokka:Vuonna 1979 syntyneet Luokka:Elävät henkilöt
Jorma Heiskanen

Pentti Jorma Heiskanen (31. heinäkuuta 1914 Otava, Mikkelin maalaiskunta – 29. kesäkuuta 1941 Enso, kadonnut) oli suomalainen pastori ja kirjailija. Heiskasen vanhemmat olivat taidemaalari Toivo Vilhelm Heiskanen ja Aino Jenny Bom. Hän pääsi ylioppilaaksi vuonna 1933 Mikkelin lyseosta. Heiskanen vihittiin papiksi vuonna 1938 ja hän suoritti kasvatusopillisen tutkinnon vuonna 1940. Hän toimi Hiitolan vt. kirkkoherrana vuonna 1940. Heiskanen oli talvisodan aikana KTR 12:n patteriston pastorina Suojärvellä ja Kollaalla. Jatkosodan aikana hän oli KTR12:ssa tiedotuskomppanian joukkueenjohtajana. Heiskanen katosi jatkosodan alkupäivinä partiomatkalla Ensossa, ja hänet julistettiin vuonna 1948 sotavankeudessa kuolleeksi. == Teoksia == * Kenttäpappina Kollaalla. WSOY 1941 == Lähteet == * (Arkistoitu linkki.) * Suomen sodissa 1939–1945 menehtyneiden tiedosto. NARC.fi. * Helsingin yliopiston kaatuneet 1939–1945 matrikkeli, osa A–J. PDF. ==Aiheesta muualla== *Kollaan kenttäpapin tarina Luokka:Suomen evankelis-luterilaisen kirkon papit Luokka:Vuonna 1914 syntyneet Luokka:Vuonna 1941 kuolleet Luokka:Suomalaiset toisessa maailmansodassa kaatuneet
Zanesville

Zanesville on kaupunki Yhdysvalloissa. Vuoden 2010 väestönlaskennassa kaupungin väkiluku oli 25 484.http://quickfacts.census.gov/qfd/states/39/3988084.html Zanesville on nimetty Ebenezer Zanen mukaan, joka asui silloisella uudisasutuksella vuonna 1797. Kaupunki oli Ohion toinen pääkaupunki vuosina 1810–1812. Tunnettu kaupungin asukas oli Zane Grey, joka on syntynyt kaupungissa. Zanesvillessä on myös korkeakoulu. == Lähteet == == Aiheesta muualla == Luokka:Ohion kaupungit
Venkatraman Ramakrishnan

Venkatraman Ramakrishnan (s. 1952 Chidambaram, Tamil Nadu, Intia ) on intialaissyntyinen Yhdistyneessä kuningaskunnassa asuva biokemisti. Ramakrishnan sai Nobelin kemianpalkinnon vuonna 2009 ribosomeja koskevista tutkimuksistaan. Hän jakoi palkinnon Thomas A. Steitzin ja Ada E. Yonathin kanssa. Ramakrishnanin laboratorio Cambridgessa on selvittänyt ribosomin alayksikön 30S:n täydellisen kemiallisen rakenteen ja sen ja antibioottien muodostamien kompleksien rakennetta sekä ribosomin komplekseja siirtäjä-RNAn ja lähetti-RNAn kanssa. Ramakrishnanin työ on auttanut proteiinisynteesin mekanismien ymmärtämisessä. == Lähteet == Luokka:Nobelin kemianpalkinnon saajat Luokka:Intialaiset tieteilijät Luokka:Yhdysvaltalaiset biokemistit Luokka:Vuonna 1952 syntyneet Luokka:Elävät henkilöt
Lauri Pikkarainen

Lauri Veikko Pikkarainen (10. elokuuta 1913 Kiuruvesi – 4. lokakuuta 1941 Äänislinna) oli suomalainen luonnontutkija ja kirjailija. Pikkaraisen vanhemmat olivat opettaja Paavo Pikkarainen ja opettaja Olga Kristiina Tenhunen. Pikkarainen palveli jatkosodan aikana JR 51:n tykkikomppanian vänrikkinä. Hän kuoli haavoittuneena 38. kenttäsairaalassa Äänislinnassa lokakuun alussa 1941. == Teoksia == * Laiton yönuotio, novelleja. Aura, Turku 1946 == Lähteet == * (Arkistoitu linkki) * Suomen sodissa 1939-1945 menehtyneiden tiedosto * Pohjoissavolaisen kaunokirjallisuuden bibliografia : Lauri Pikkarainen ==Viitteet== Luokka:Suomalaiset kirjailijat Luokka:Vuonna 1913 syntyneet Luokka:Vuonna 1941 kuolleet Luokka:Suomalaiset toisessa maailmansodassa kaatuneet
Yassine Bezzaz

Yassine Bezzaz (; s. 10. heinäkuuta 1981 Grarem Gouga, Algeria) on algerialainen jalkapalloilija, pelipaikaltaan keskikenttäpelaaja. Hän edustaa Algerian pääsarjassa pelaavaa CS Constantinea. ==Seurajoukkueura== Bezzaz aloitti uransa kotimaassaan 18-vuotiaana ja edusti CS Constantinea vuodet 1999–2001 ja JS Kabylieta seuraavan yhden kauden. Tuolloin hän saavutti heti CAF Cupin voiton. ===Ura Ranskassa=== Vuonna 2002 Bezzaz siirtyi pelaamaan Ranskaan ja edusti aluksi Ajacciota vuodet 2002–2005. Tuona aikana hänet äänestettiin vuoden 2002 syksyllä Algerian parhaaksi nuoreksi pelaajaksi.Benarbia wins Algeria award BBC 17.10.2002 Viitattu 2.7.2010 Kesällä 2005 Bezzaz siirtyi Valenciennesiin, jossa peliaikaa tuli hivenen enemmän kuin edellisessä seurassa. Hän vietti seurassa aina vuoteen 2009 asti ja oli nostamassa seuraa Ranskan pääsarjaan kaudella 2005-2006, kun joukkue voitti Ligue 2:n. Myöhemmin kesällä 2009 Bezzaz siirtyi Ligue 2:ssa pelanneeseen Strasbourgiin. Kausi meni Bezzazin kannalta heikosti kärsittyään loukkaantumista ja lisäksi joukkue putosi sarjatasoa alemmaksi Championnat Nationaliin. Bezzaz ei ollut aluksi varma siirtyisikö hän pois Strasbourgista, mutta agentin kehotuksesta Bezzaz suostui jättämään seuran. Lopulta heinäkuussa 2010 hän allekirjoitti sopimuksen kaudeksi 2010-2011 Ligue 2:een nousseen Troyesin kanssa.Troyes : Bezzaz pose ses valises FootAfrica 365 2.7.2010 Viitattu 2.7.2010 Hän pelasi joukkueessa 23 ottelua. ===Paluu Algeriaan=== Kesällä 2011 Bezzaz palasi takaisin kotimaahansa USM Algerin riveihin. Hän pelasi joukkueessa vain puolivuotta ja siirtyi tammikuussa 2012 CS Constantineen.Transferts : Yacine Bezzaz de retour au CS Constantine DZfoot 15.1.2012 Viitattu 24.2.2012 ==Maajoukkueura== Bezzaz on pelannut urallaan 21 maaottelua, joista ensimmäinen ottelu oli Egyptiä vastaan käydyssä MM- karsintaottelussa 21. heinäkuuta 2001.La fiche de Yacine Bezzaz L'Equipe.fr Viitattu 7.10.2009 Bezzaz oli mukana myös vuoden 2010 Afrikan kisoissa, jossa hän pelasi yhden ottelun. Bezzazin oli tarkoitus osallistua myös vuoden 2010 MM-kisoihin, mutta polvivamman vuoksi hän joutui jättämään kisat väliin.Bezzaz «Il fallait écarter Mansouri bien avant, pas à deux jours du Mondial» Le Buteur 13.6.2010 Viitattu 14.6.2010 ==Saavutukset== * CAF Cup: 2001 * Ligue 2 mestaruus: 2006 * Afrikan kisojen neljäs: 2010 ==Lähteet== ==Aiheesta muualla== *Yassine Bezzazin Ranskan sarjan tilastot Luokka:Algerialaiset jalkapalloilijat Luokka:Vuonna 1981 syntyneet Luokka:Elävät henkilöt
Kuurit

Kuurit (, , ) on nimi, jota käytetään Kuurinmaan historiallisista asukkaista. Termi oli yhteinen nimitys kahdelle kansalle Kuurinmaalla, sisämaassa asuneille kuurien balttilaiselle heimolle sekä liiviläisille jotka asuttivat alueen pohjois- ja koillisosia. Balttilainen väestönosa puhui balttilaista kuurin kieltä, joka sulautui lopulta latviaan. Kuurinhaffilla asui toiseen maailmansotaan saakka asukkaita, jotka mielsivät itsensä kuureiksi. Heitä kutsuttiin nimellä kurseniekit. ==Historia== Viikinkiaikana Kuurinmaa oli alistettuna viikinkien veroherruuteen. Viikinkien lähdettyä alueen valloittivat liiviläiset, jotka muodostivat myöhemmin kuurien yläluokan. Varsinaisesti liiviläisiä asui Liivinrannalla ja baltteja sisämaassa ja länsirannikolla. Kuurit olivat läheisissä yhteyksissä Saarenmaan muinaismaakunnan kanssa, ja he harjoittivat näiden tapaan viikingeiltä opittua merirosvoilua. Snorre Sturlasonnin mukaan kuurit tekivät hävitysretkiä Tanskaan 1000-luvun puolivälissä. Lisäksi kuurilaisia oli muun muassa Sigtunan tuhonneiden joukkojen mukana. Kuurit hyökkäsivät erityisesti kirkkoihin, joista ryöstettiin esimerkiksi kirkonkellot ja muuta esineistöä. Kuurit sotivat saksalaisia vastaan Baltian ristiretkien aikana. He hyökkäsivät Riian kaupunkiin vuonna 1210 ja tuhosivat Väinäjoen suulla sijainneen luostarin vuonna 1228. Saksalaisten vastahyökkäys nälkätalvena 1228-29 pakotti kuurit tekemään rauhan. Rauhanteossa saksalaiset pakottivat kuurilaiset antamaan lähetyssaarnaajille vapaan pääsyn heidän mailleen. Vuonna 1230 kuurien päällikkö Lamenkinus teki Balduin Alnalaisen kanssa sopimuksen katolisuuteen kääntymisestä. Balduin joutui kuitenkin pian pakenemaan Liivinmaalta jouduttuaan ristiriitoihin kalparitariston kanssa. Ritaristo hyökkäsi Kuurinmaalle vuonna 1231. Vuonna 1236 kalparitariston kärsimä tappio Saulessa rohkaisi kuurilaisia kapinaan ja he tappoivat paikallisen piispan. Tämän jälkeen Saksalaisen ritarikunnan suurmestari Dietrich kokosi sotajoukon ja hyökkäsi kuurien kimppuun vuonna 1242. Kuurit tekivät vastarintaa vuoteen 1252, jolloin he lopulta antautuivat. Kuurit nousivat vastarintaan vielä vuonna 1260 yhdessä semgallien kasnssa, mutta kärsivät taas tappion vuonna 1267. Tämän jälkeen he kääntyivät lopulta lopullisesti kristinuskoon ja sulautuivat ajan myötä latvialaisiin. ===Kuurien kuninkaat=== Kuurien kuninkaat () olivat historiallisesta kuurien yläluokasta polveutunut väestönosa, joita voitiin pitää jopa omana kansanaan. He erottuivat muista latvialaisista siten, etteivät he joutuneet heidän tapaansa maaorjiksi tai työvelvollisiksi moisioille. Kuurien kuninkaat asuttivat Ķoniņin, Pliķin, Kalējin, Ziemeļin, Viesalgin, Sausgaļin, ja Dragūin kyliä lähellä Aizputen ja Kuldīgan kaupunkeja.Roots-Saknes.lv - Free Latvians Venäjän keisarikunnan vuoden 1863 väestönlaskennassa heitä oli 420Алфавитный список народов, обитающих в Российской Империи, mutta myöhemmin he sulautuivat latvialaisiin. ==Maakunnat== Kuurinmaa oli jaettu Viron tapaan maakuntiin. Henrik Lättiläisen mukaan ne olivat: *Vannema (Vanhamaa) *Sagere *Esestva *Dovzare *Ceclis ==Lähteet== Luokka:Latvian etniset ryhmät Luokka:Baltit Luokka:Kuurinmaan historia
Spas-Demensk

Spas-Demensk () on kaupunki Kalugan alueella Venäjällä. Se sijaitsee 197 kilometriä Kalugasta länteen. Kaupunki on Spas-Demenskin piirin keskus. Sen kautta kulkee Suhinitšin ja Smolenskin välinen rautatie. Asukkaita on 5 100 henkeä (vuonna 2008). Paikkakunta tunnetaan 1400-luvulta lähtien nimellä Demensk. Vuonna 1855 se sai nimen Spas-Demenskoje. Kylä oli huomattava hampunviljelyn ja säkkikankaan tuotannon keskus. Vuonna 1917 siitä tuli kaupunki. Toisen maailmansodan aikana se oli saksalaisten miehittämä. Nykyään Spas-Demenskissa on pienimuotoista elintarvike- ja ompelimoteollisuutta. ==Lähteet== * Luokka:Kalugan alueen kaupungit
Ensio Tuppurainen

Ensio Toivo Iivari Tuppurainen (3. heinäkuuta 1924 Hirvensalmi – 3. lokakuuta 2014) oli suomalainen Valkealassa asunut kansantaiteilija ja kuvanveistäjä. Tuppurainen asui Valkealan Kääpälän kylässä entisessä kaupparakennuksessa Vekaranjärven varuskuntaan vievän tien varrella. Onnelaksi tai Jätkän taulutaloksi nimetyssä rakennuksessa oli aiemmin yleisölle avoin taidegalleria, jossa oli esillä Tuppuraisen tekemiä maalauksia. Nykyisin varsinainen galleria on suljettu, mutta talon pihamaalla on edelleen avoinna protestikylteistä ja veistoksista koostuva pihanäyttely. Pihamaalla oli aikanaan muun muassa kohua herättänyt suurikokoinen Penispatsas. Tuppuraisen maalausten aiheet vaihtelivat perinteisestä maisemakuvauksesta yhteiskunnalliseen protestiin ja pilakuviin. Yhteiskunnallinen protesti muodostikin tärkeän osan Tuppuraisen taiteesta sekä maalauksien, protestikylttien että veistosten muodossa, ja hänen pihanäyttelyään kuvattiin pysyväksi mielenosoitukseksi. Tuppurainen arvosteli teoksissaan suomalaisia poliitikkoja asioiden huonosta hoitamisesta ja lupausten pettämisestä. == Lähteet == == Aiheesta muualla == *Jätkän Onnelan verkkosivusto * Jyrki Parkkisen kuva Tuppuraisen pihalta vuodelta 2006 Luokka:Suomalaiset kuvanveistäjät Luokka:Suomalaiset taidemaalarit Luokka:Suomalaiset kansantaiteilijat Luokka:Vuonna 1924 syntyneet Luokka:Vuonna 2014 kuolleet
Suhinitši

Suhinitši () on kaupunki Kalugan alueella Venäjällä. Se sijaitsee Brjanskin ja Moskovan sekä Tulan ja Smolenskin välisten rautateiden risteyksessä 105 kilometriä Kalugasta lounaaseen. Kaupunki on Suhinitšin piirin keskus. Sen ohi kulkee Moskovan ja Kiovan välinen M3-valtatie. Asukkaita on 15 400 henkeä (vuonna 2010). Paikkakunta on saanut alkunsa 1700-luvun alussa perustetusta kylästä. 1800-luvun alussa se oli huomattava tavaraliikenteen keskus ja kauppapaikka. Kaupunginoikeudet Suhinitši sai vuonna 1840. Sen taloudellista merkitystä lisäsivät 1800-luvun lopulla valmistuneet rautatiet. Toisen maailmansodan aikana kaupunki oli saksalaisten miehittämä. Nykyään siellä on elintarviketeollisuutta, muovitehdas, ompelimo sekä rautatieliikennettä palvelevia yrityksiä. ==Lähteet== * ==Aiheesta muualla== * Suhinitšin kaupungin ja piirin sivusto Luokka:Kalugan alueen kaupungit
Petteri Nieminen

Petteri Nieminen (s. 16. elokuuta 1963) on suomalainen aktiiviuransa lopettanut koripalloilija. Hän edusti SM-sarjassa Uudenkaupungin Urheilijoita ja Hongikon Nuorisoseuran Urheilijoita sekä I-divisioonassa Hongikon Nuorisoseuran Urheilijoita. Kaudella 1989–1990 Nieminen valittiin SM-sarjan vuoden pelaajaksi. Hän pelasi Suomen koripallomaajoukkueessa 53 ottelua. == Lähteet == Luokka:Suomalaiset koripalloilijat Luokka:Vuonna 1963 syntyneet Luokka:Elävät henkilöt
Timo Nurmberg

Timo Nurmberg (s. ) on entinen suomalainen jääkiekkoilija. Hän pelasi KooKoossa vuosina 1992–1994, 1998–2007. Vuosina 1994–1998 hän pelasi Tapparassa ja TuTossa. KooKoo on jäädyttänyt Nurmbergin pelinumeron 81. ==Lähteet== * Luokka:Suomalaiset jääkiekkoilijat Luokka:Vuonna 1974 syntyneet Luokka:Elävät henkilöt
Žukovka

Žukovka () on kaupunki Brjanskin alueella Venäjällä. Se sijaitsee Dneprin sivujoen Desnan rannalla 56 kilometriä Brjanskista luoteeseen. Tämä 18 269 asukkaan kaupunki on 36 983 asukkaan Žukovkan piirin keskus (väkiluvut 2010). Sen kautta kulkee Brjanskin ja Roslavlin välinen rautatie. Asukkaita on 18500 henkeä Ennen Venäjän vallankumousta Žukovkassa toimi pieni rautavalimo. Toisen maailmansodan aikana paikkakunta oli saksalaisten miehittämä. Kaupunginoikeudet se sai vuonna 1962. Nykyään siellä on mm. elintarvike-, huonekalu- ja laiteteollisuutta. Kaupungin lähellä Ovstugin kylässä sijaitsee kartano, jossa runoilija Fjodor Tjuttšev vietti lapsuutensa. Nykyisin siellä toimii museo, jossa järjestetään vuotuisia runojuhlia. ==Lähteet== * ===Viitteet=== ==Aiheesta muualla== * Žukovkan piirin sivusto Luokka:Brjanskin alueen kaupungit
Paavo Koskivaara

Paavo Koskivaara (s. 30. toukokuuta 1945) on suomalainen koripalloilija ja koripallovalmentaja. Hän on pelannut pääsarjatasolla Helsingin Kisa- Tovereissa, Playboysissa ja Uudenkaupungin Urheilijoissa. Päävalmentajana Koskivaara on toiminut Uudenkaupungin Urheilijoissa vuosina 1976–1983. Lisäksi hän on pelannut Suomen koripallomaajoukkueessa. Koskivaara toimi kahdeksan vuotta Hongan organisaatiossa, kunnes marraskuussa 2000 Espoon Hongan omistaja Mika Sohlberg erotti hänet. Koskivaara on pitänyt pientä kalakauppaa Heikintorilla. Nykyisen eläkkeellä oleva Koskivaara toimii Korisliigassa pelaavan Uudenkaupungin Korihaiden taustahenkilönä mm. myyntimiehenä. == Lähteet == Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1945 syntyneet Luokka:Elävät henkilöt
Vésteinn Hafsteinsson

Vésteinn Hafsteinsson (s. 12. joulukuuta 1960) on islantilainen kiekonheittäjä, joka on urheilu-uransa jälkeen toiminut valmentajana. Omalla aktiiviurallaan Vésteinnin paras saavutus kansainvälisistä arvokilpailuista on 1992 Barcelonan olympialaisten 11. sija. Hän osallistui vuosina 1983–1995 viidesti MM-kisoihin, mutta jäi joka kerta karsintoihin. 1984 Los Angelesin kisoissa Vésteinn jäi kiinni nandrolonin käytöstä. Hänen ennätyksensä on vuonna 1989 Selfossissa heitetty 67,64. Tulos säilyi Islannin ennätyksenä vuoteen 2020 asti. Aktiiviuransa jälkeen Vésteinn on valmentanut monia kiekonheittäjiä ja kuulantyöntäjiä. Vuosina 1997–2000 hän toimi kotimaansa Islannin yleisurheilun olympiajoukkueen päävalmentajana ja 2001–2002 Islannin yleisurheilun lajipäällikkönä. Vuosina 2003–2006 hän toimi Tanskan heittolajien päävalmentajana. Hänen henkilökohtaisia valmennettaviaan ovat olleet muun muassa tanskalainen kuulantyönnön moninkertainen arvokisamitalisti Joachim Olsen, virolainen kiekonheiton olympiavoittaja ja maailmanmestari Gerd Kanter ja ruotsalainen kiekonheiton olympiavoittaja ja maailmanmestari Daniel Ståhl. Vuosina 2007 ja 2008 Vésteinn valittiin Viron vuoden valmentajaksi. Vuonna 2023 Vésteinn muutti takaisin Islantiin ja aloitti Islannin olympia- ja urheiluliitossa kehittämään maan huippu-urheilua. ==Lähteet== Luokka:Islantilaiset kiekonheittäjät Luokka:Islantilaiset yleisurheiluvalmentajat Luokka:Dopingrikkomuksesta tuomitut islantilaiset Luokka:Dopingrikkomuksesta tuomitut yleisurheilijat Luokka:Vuonna 1960 syntyneet Luokka:Elävät henkilöt
Ilpo Rantanen

Ilpo Rantanen (s. 26. marraskuuta 1969) on suomalainen koripallovalmentaja ja tietokirjailija. Varsinaiselta ammatiltaan Rantanen on yhteiskuntaopin- ja historian opettaja. Hän on julkaissut muun muassa Yö-yhtyeen historiikin sekä laulaja Olli Lindholmin elämäkerran. == Koripallo == Rantanen on toiminut Pyrbasketin, Pantterien naisten, Tapiolan Hongan naisten sekä Korihaiden päävalmentajana. Pantterit hän valmensi kaudella 2005–2006 Suomen mestareiksi. Korihaiden jälkeen Rantanen toimi myös BC Nokian naisten joukkueen ja Espoo Basket Teamin naisten joukkueen päävalmentajana, minkä jälkeen hän toimi Tampereen Pyrinnön apuvalmentajana. Rantasen ensimmäisten valmentajasaavutusten joukkoon kuuluu Pyrinnön B-tyttöjen SM-hopea vuodelta 1989. Pyrinnön naisten edustusjoukkuetta Rantanen valmensi vuosina 1991–1996. Hän oli valmennuspestin alussa 21-vuotias. Pyrintö nousi Rantasen aikana takaisin korkeimmalle sarjatasolle ja ylsi kahdella viimeisellä kaudella pronssiotteluihin. Rantasen valmennuskaudella Pyrinnön A-tytöt saavuttivat kaksi SM-hopeaa ja 22-vuotiaiden joukkue Suomen mestaruuden. Vuosina 1996–1999 Rantanen valmensi Pyrbasketia.http://pyrinto.fi/haastattelussa-valmentaja- ilpo-rantanen/ Kaudeksi 2013–2014 Rantanen siirtyi valmentamaan Pyrinnön naisten I-divisioonassa pelannutta joukkuetta.http://www.basket.fi/uutiset/kaikki_uutiset/?x122462=17877363 Pyrintö sijoittui sarjassa neljänneksi ja nousi Koripalloliiton päätöksellä Naisten Korisliigaan. Heinäkuussa 2014 Rantanen teki jatkosopimuksen Pyrinnön naisjoukkueen päävalmentajana.http://www.basket.fi/uutiset/kaikki_uutiset/?x122462=24797938 Rantanen on ilmoittanut päättävänsä koripallovalmentajan kilpauransa kevääseen 2020. === Saavutuksia === Apuvalmentajana, miehet * Baltian liigan neljäs sija 2014 * Suomen mestaruus 2010 ja 2011 ** SM-pronssia 2016 * Suomen cup- mestaruus 2013 ** Suomen cupin hopeaa 2009 ja 2011 Päävalmentajana, naiset * Baltian liigan yhdeksäs sija 2006 * Suomen mestaruus 2006 ja 2009 ** SM-hopeaa 2001 ja 2002 * Suomen cup-mestaruus 2001 ja 2008 == Teokset == *Yhden Yön tarina (2003, laajennettu painos 2007) *Aika sataa kohti – Tammerkosken koulun 100-vuotisjuhlajulkaisu (2008) *Likaiset legendat – 30 vuotta Yötä (2011) *Vuonna 85 – Manserockin lyhyt oppimäärä (2012) == Lähteet == == Aiheesta muualla == *Ilpo Rantasen kotisivut Luokka:Suomalaiset koripallovalmentajat Luokka:Suomalaiset tietokirjailijat Luokka:Vuonna 1969 syntyneet Luokka:Elävät henkilöt
Zlynka

Zlynka () on kaupunki Brjanskin alueella Venäjällä. Se sijaitsee 225 kilometriä Brjanskista lounaaseen. Kaupunki on Zlynkan piirin keskus. Sen ohi kulkee Brjanskista Valko-Venäjän rajalle johtava M13-valtatie. Zlynkan rautatieasema Gomelin ja Unetšan välisellä radalla sijaitsee 8 kilometrin päässä kaupungista. Asukkaita on 5 507 henkeä, koko piirissä 12 917 henkeä (vuonna 2010). Vanhauskoiset perustivat Zlynkan vuonna 1702. 1700-luvun lopulla se oli huomattava käsityöläiskeskus. Vuonna 1862 lähistölle rakennettiin tulitikkutehdas. Vuonna 1925 Zlynkasta tuli kaupunki. Toisen maailmansodan aikana se oli saksalaisten miehittämä. Nykyään kaupungissa on säilyketehdas ja tulitikkutehdas. ==Lähteet== ===Lähteet joihin ei ole viitattu=== * Luokka:Brjanskin alueen kaupungit
Kankaantaan Kisa

Kankaantaan Kisa (lyh. KanKi) on nokialainen maastohiihdon erikoisseura.http://kankaantaankisa.fi/etusivu/toiminta/ Seuralla oli aikaisemmin toimintaa ainakin koripallossa ja suunnistuksessa. Suunnistaja Simo Nurminen edusti Kisaa jonkin aikaa. == Koripallo == Kankaantaan Kisan miesten edustusjoukkue pelasi miesten SM-sarjassa kausilla 1968–1969 ja 1970–1971 ja Kisanokia-nimisenä kaksi kautta peräkkäin vuosina 1995–1997. Parhaimmillaan se sijoittui kaudella 1995–1996 neljänneksi.https://web.archive.org/web/20160701225123/https://koripalloelamaa.com/2015/08/26/bronxin- karhu-anthony-caden-eriskummallinen-odysseia-nokianvirran- varrella/http://www.basket.fi/sarjat/historia/?league_id=4#mbt:2-550$t&0=5 Kisanokiaa edustivat miespelaajista muun muassa Pasi Riihelä, Harri Jokinen ja Jussi Kumpulainen sekä ulkomaalaispelaajat Ron Rutland, Anthony Cade ja suomalaistunut Garcia Hopkins. KanKin naisten edustusjoukkue pelasi naisten SM-sarjaa kaksi peräkkäistä kautta vuosina 1977–1979 ja uudestaan 1988–1990. Seuran paras sijoitus oli kuudes kaudella 1988–1989.http://www.basket.fi/sarjat/historia/?league_id=1&season;_id=93791#mbt:2-550$t&0=5 Koripallon aikakausi KanKissa päättyi vuonna 1997, kun se fuusioitui Korinokian (aik. Nokian Palloseura) kanssa uusseura BC Nokiaksi. == Lähteet == * KanKin naiskoripalloilijoita Suomen Koripalloliitto === Viitteet === == Aiheesta muualla == * Virallinen kotisivu Luokka:Suomalaiset hiihtoseurat Luokka:Suomalaiset koripalloseurat Luokka:Nokialaiset urheiluseurat Luokka:Suomen Työväen Urheiluliiton jäsenseurat
Rose (nimi)

Rose on englannin-, saksan- ja ranskankielisissä maissa yleinen naisen etunimi, joka johtuu näiden kielten ruusua tarkoittavasta sanasta rose. Nimen suomalaisia vastineita ovat Roosa, Rosa, Ruusa ja Ruusu. == Tunnettuja Rose- nimisiä == * Rose Attard, Jodie, toinen maltalaisista siamilaisista kaksosista * Rose Ausländer, saksalainen runoilija * Rose-Aimée Bacoul, ranskalainen pikajuoksija * Rose Bampton, yhdysvaltalainen oopperalaulaja * Rose Bertin, ranskalainen pukusuunnittelija, kuningatar Marie Antoinetten hovihankkija * Rose-Marie Björkenheim, suomalainen kansanedustaja (Keskusta) * Rose Byrne, australialainen näyttelijä * Rose Chelimo, kenialainen kestävyysjuoksija * Rose-Anaïs Gras, ranskalainen runoilija * Rose Hill, brittiläinen näyttelijä ja oopperalaulaja * Rose Kennedy, Joseph P. Kennedyn puoliso, John F. Kennedyn äiti * Rose Lagercrantz, ruotsalainen kirjailija * Rose Lavelle, yhdysvaltalainen jalkapalloilija * Rose Leslie, skotlantilainen näyttelijä * Rose Lindsay, australialainen kirjailija ja graafikko * Rose Marie, yhdysvaltalainen näyttelijä * Rose Marie McCoy, yhdysvaltalainen lauluntekijä * Rose McGowan, yhdysvaltalainen näyttelijä * Rose McIver, uusiseelantilainen näyttelijä * Rose Perica Mofford, yhdysvaltalainen poliitikko, Arizonan ent. kuvernööri * Rose Musani, ugandalainen pikajuoksija * Rose Namajunas, yhdysvaltalainen vapaaottelija * Rose-Marie Precht, suomalainen näyttelijä * Rose Christiane Raponda, gabonilainen poliitikko ja ministeri * Rose Marie Reid, kanadalainen uimapukujen suunnittelija * Rose Francine Rogombé, gabonilainen poliitikko * Rose Rollins, yhdysvaltalainen näyttelijä ja malli * Rose Troche, yhdysvaltalainen elokuva- ja televisio-ohjaaja, -tuottaja ja -käsikirjoittaja * Rose Valland, ranskalainen taidehistorioitsija * Rose Wilder Lane, yhdysvaltalainen kirjailija == Kuvitteellisia Rose-nimisiä == * Rose, henkilöhahmo komediasarjassa Pokka pitää * Rose-Marie, Lucien Hubbardin mykkäelokuvassa Rose-Marie Pohjanmaan helmi * Rose Campbell, päähenkilö Louisa May Alcottin romaaneissa Kahdeksan serkusta ja Kun ruusu puhkeaa * Rose Canton, Thorn, DC Comicsin sarjakuvahahmo * Rose DeWitt Bukater, toinen päähenkilöistä elokuvassa Titanic (vuoden 1997 elokuva) * Rose Henderson, tv- sarjassa Lost * Rose Lindén, toinen päähenkilöistä televisiosarjassa Rose and Maloney * Rose Tyler, tv-sarjassa Doctor Who * Rosemary "Rose" Winters, Ethan Wintersin tytär Resident Evil -pelisarjassa Luokka:Etunimet de:Rózsa